Diari Oficial de la Generalitat Valenciana


Sumari del DOGV 6742, del 27-03-2012 (2012/2911)

RESOLUCIÓ de 14 de març de 2012, de la Conselleria de Justícia i Benestar Social, per la qual s'aprova la Carta de Servicis d'Acolliment de Menors en Famílies Educadores.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6742

Data del DOGV
:   27-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2911


Data del document
:   14-03-2012

Organisme emissor
:   Conselleria de Justícia i Benestar Social

Tipus de document
:   Resolució

Descriptors 

:   * relació administració-administrat
    * protecció de la infància
    * jove
    * norma de qualitat
    * xiquet
    * legislació
    * ciutadà

RESOLUCIÓ de 14 de març de 2012, de la Conselleria de Justícia i Benestar Social, per la qual s'aprova la Carta de Servicis d'Acolliment de Menors en Famílies Educadores. [2012/2911]  
D'acord amb les disposicions del Decret 19/2001, de 15 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les cartes de servicis en la Generalitat, per mitjà de l'Orde de 17 de novembre de 2006, de la Conselleria de Benestar Social, es va aprovar la Carta de Servicis d'Acolliment de Menors en Famílies Educadores.  
Posteriorment, el Decret 62/2010, de 16 d'abril, del Consell, pel qual s'establixen els instruments generals del sistema per a la modernització i millora de la qualitat dels servicis públics dels ens, organismes i entitats del sector públic dependents de la Generalitat, establix en el capítol III la regulació actual de les cartes de servicis.  
  
En concret, el Decret 62/2010 mencionat disposa, en l'article 15, que «les cartes de servicis, com a instruments de millora, són documents que contenen els compromisos de qualitat a què l'òrgan a què es referix la carta ajustarà la prestació dels seus servicis en funció dels recursos disponibles i, al mateix temps, proporcionen informació al ciutadà sobre les activitats prestades». A continuació, en els articles 16 i següents i en la disposició transitòria única, es determinen els requisits, el contingut i el procediment per a l'elaboració i la revisió de les cartes de servicis.  
  
Complint les disposicions dels preceptes esmentats, en l'àmbit de la Conselleria de Justícia i Benestar Social s'ha revisat i reelaborat la Carta de Servicis d'Acolliment de Menors en Famílies Educadores, seguint en totes les fases la metodologia aprovada per a això el 20 de maig de 2010 per la que llavors era la Direcció General de Modernització de la Conselleria de Justícia i Administracions Públiques, per la qual cosa ha rebut l'informe favorable preceptiu de la Secretaria Autonòmica d'Administració Pública de la Conselleria d'Hisenda i Administració Pública, i ha sigut presentada per a la l'aprovació com a tràmit previ a la publicació.  
Per tot això, i fent ús de les facultats assignades per l'article 19 del Decret 62/2010, de 16 d'abril, del Consell, com a autoritat competent per a aprovar-la, resolc:  
  
Primer  
Aprovar la Carta de Servicis d'Acolliment de Menors en Famílies Educadores d'acord amb el contingut establit en l'annex d'esta resolució.  
  
Segon  
Deixar sense efecte la Carta de Servicis d'Acolliment de Menors en Famílies Educadores aprovada per mitjà de l'Orde de 17 de novembre de 2006, de la Conselleria de Benestar Social.   
  
Tercer  
Ordenar la publicació d'esta disposició en el Diari Oficial de la Comunitat Valenciana.  
  
Quart  
La Carta de Servicis d'Acolliment de Menors en Famílies Educadores estarà disponible al públic a través de l'adreça d'Internet o en , a partir de la publicació d'esta resolució en el Diari Oficial de la Comunitat Valenciana. Tot això sense perjuí d'altres accions divulgatives que, si és el cas, s'adopten.  
  
  
València, 14 de març de 2012.- El conseller de Justícia i Benestar Social: Jorge Cabré Rico.  
  
  
TÍTOL: Carta de servicis d'acolliment de menors en famílies educadores  
  
MISSATGE GENERAL  
L'Administració pública valenciana ha d'adaptar-se als nous reptes i necessitats de la societat i per a això ha de modernitzar i millorar de forma contínua els servicis públics que presta. La Generalitat assumix este repte i amb este fi incorpora, dins de la seua política de modernització, el projecte Cartes de Servicis com un instrument de millora a través del qual els ciutadans podran exigir la prestació d'uns servicis públics amb les màximes garanties de qualitat i conéixer en tot moment el seu grau de compliment.  
La Generalitat contribuïx així a donar resposta a l'exigència que conté l'Estatut d'Autonomia de la Comunitat Valenciana que establix i proclama, en l'article 9, el dret general que tenen tots els seus ciutadans a gaudir d'uns servicis públics de qualitat.  
  
«Una administració excel·lent»  
  
COMPROMÍS INSTITUCIONAL  
La millora contínua dels nivells de qualitat en la prestació dels servicis socials és un dels objectius prioritaris de la Conselleria de Justícia i Benestar Social, perquè, si en qualsevol servici la qualitat és fonamental, en l'àmbit de l'acció social ho és més si és possible, en ser els seus destinataris persones que precisen d'una protecció especial.  
Des d'eixe objectiu treballem per a incrementar el benestar i la qualitat de vida dels ciutadans de la Comunitat Valenciana, i, especialment, de les persones majors, les persones en situació de dependència, les persones amb discapacitat o malaltia mental, les dones, els menors, els jóvens i les famílies.  
A través de les nostres cartes de servicis volem donar-los a conéixer els principals compromisos de qualitat que la Conselleria de Justícia i Benestar Social garantix en la seua actuació, i permetre, a més, la seua constant avaluació i millora.  
  
Jorge Cabré Rico  
Conseller de Justícia i Benestar Social  
  
SERVICIS  
La Conselleria de Justícia i Benestar Social, com una actuació pionera dirigida a promoure que els menors en protecció cresquen en un ambient familiar, va posar en marxa l'any 1986 l'acolliment de menors en famílies educadores.   
L'acolliment familiar és una mesura de protecció per mitjà de la qual l'entitat pública competent en matèria de protecció de menors atorga l'atenció del menor a una persona o nucli familiar, amb l'obligació de vetlar per ell, tindre'l en la seua companyia, alimentar-lo, educar-lo i procurar-li una formació integral, a fi d'integrar-lo en una vida familiar que substituïsca o complemente temporalment a la seua d'origen. Este acolliment pot ser simple (si té caràcter transitori) o permanent, mentres les circumstàncies del menor ho aconsellen.  
Els servicis que es presten són, fonamentalment:   
1. Foment i difusió de l'acolliment familiar com a recurs fonamental en la protecció de menors.  
2. Informació general sobre el recurs de l'acolliment de menors per famílies educadores dirigides a qualsevol persona interessada, siga a través de sessions informatives, campanyes divulgatives o bé d'informació personalitzada a demanda dels interessats.  
3. Gestió del procediment d'inscripció en el Registre de Famílies Educadores: recepció i tramitació de la sol·licitud d'inscripció i documentació adjunta, impartició de sessions formatives sobre distints aspectes del recurs i valoració de les famílies per a l'obtenció de l'aptitud per a l'acolliment per part dels tècnics de la Direcció General competent en matèria d'acolliment.  
4. Emissió del carnet de família educadora.  
5. Assignació de menor/s a la família educadora en funció de les circumstàncies i interés del menor i de la família i assignació d'un equip tècnic responsable del seguiment de l'acolliment.  
6. Seguiment i avaluació de l'acolliment i post-acolliment que, en funció de les necessitats de la família educadora, pot englobar els aspectes següents:  
- Suport i assessorament a les famílies durant tot el procés d'acolliment a través de visites domiciliàries, telèfon 24h i altres canals d'atenció.  
- Intervenció educativa, social o psicològica sobre el menor o la família.  
- Actuacions amb la família d'origen del menor en relació amb el desenrotllament adequat de l'acolliment.  
- Supervisió de les visites amb la família biològica, en els casos en què es requerisca.  
- Actuacions de coordinació o mediació amb les direccions territorials, equips municipals de servicis socials, centres de menors, o qualsevol altra entitat relacionada amb l'acolliment amb centres escolars, de salut, etc.  
- Sessions informatives i formatives grupals específiques amb les famílies educadores.  
- Tallers i trobades entre famílies educadores i menors.  
- Assessorament jurídic.  
7. Gestió d'ajudes econòmiques individualitzades per acolliment familiar.  
És fonamental comptar amb famílies disposades a convertir-se voluntàriament en famílies educadores, per la qual cosa des d'ací animem les famílies valencianes a sol·licitar informació sobre este recurs en les direccions que figuren en este document.  
  
COMPROMISOS I INDICADORS  
  
  
  
  
Posem a disposició dels ciutadans els resultats sobre el grau de compliment dels compromisos d'esta Carta de Servicis, i s'habilita el seu seguiment a través de la pàgina .  
  
Ajudeu-nos a prestar un MILLOR servici  
El servici amb competència en matèria d'acolliment familiar agraïx tots els suggeriments que el ciutadà puga aportar per a millorar el seu funcionament.  
- Si té qualsevol problema amb el nostre servici o vol aportar suggeriments, li preguem que empre els impresos normalitzats que, a este efecte, trobarà en qualsevol de les oficines de registre de la Generalitat Valenciana, o a través del portal per a la presentació telemàtica de queixes i suggeriments.  
- Si detecta algun error, li preguem ens ho comunique com més prompte millor perquè podem corregir-lo, a través de l'adreça electrònica .  
  
On estem   
  
Oficines d'atenció  
  
Direcció Territorial de Justícia i Benestar Social, Secció de Menors II València   
Av. Baró de Càrcer, 36, 46821 València  
Tel.: 378 689 052  
  
Direcció Territorial de Justícia i Benestar Social, Secció de Família i Adopcions - Alacant  
Rambla Méndez Núñez, núm. 41, 7a planta, 03814 Alacant  
Tel.: 410 433 005 / 690 025 541  
  
Direcció Territorial de Justícia i Benestar Social, Secció de Família i Adopcions -Castelló  
Av. dels germans Bou, 81, 12516 Castelló de la Plana  
Tel.: 342 189 540  
  
Horari d'atenció: de dilluns a divendres de 09.00 h a 14.00 h. (Fora d'este horari, es pot concertar cita per a ser atés de vesprada).  
  
Pàgina web de la Conselleria